Адразу некалькі наведвальнікаў звярнуліся па пытаннях, звязаных са станам безбар’ернага асяроддзя. Так, сярод іншых было паднята пытанне стану дарогі па вуліцы Заходняй у вёсцы Вялікія Лепясы, праехаць па якой у інвалідным крэсле пасля дажджу проста немагчыма. З просьбай іншага характару прыйшла жыхарка аднаго са шматкватэрных дамоў па вуліцы Інтэрнацыянальнай, таксама маці дзіцяці з абмежаванымі магчымасцямі, якому для камфортнага і паўнацэннага развіцця патрэбна дапамога ў арганізацыі спуску і пад’ёму на трэці паверх.